Caelifera - Biquipedia, a enziclopedia libre

# Caelifera

### De Biquipedia

Langosto
Clasificazión zentifica

Reino: | Animalia
Filo: | Arthropoda
Clase: | Insecta
Orden: | Orthoptera
Suborden: | Caelifera

Familias

Acrididae
Charilaidae
Dericorythidae
Eumastacidae
Euschmidtiidae
Lathiceridae
Lentulidae
Lithidiidae
Ommexechidae
Pamphagidae
Pneumoridae
Pyrgacrididae
Pyrgomorphidae
Romaleidae
Tanaoceridae
Tetrigidae
Thericleidae
Tridactylidae
Tristiridae

Caelifera ye una suborden d'insectos erbiboros aintre d'a orden Orthoptera. Totas ras espezies que cumplen ras carauteristicas morfolochicas d'iste grupo gosan á clamar-se langostos (ó langostas cuan ra suya mida ye superior).

Ye muito gran ra dibersidat d'espezies d'iste suborden, encluyidas dende belas de minusculas ent'as grans espezies tropicals, belas d'as cuas son incapazes de bolar.

Á trazas chenerals, toz es caelifera estan bexetarianos, tienen cuatro alas membrosas que empregan ta bolar á baxo de dos de modificatas (elitros) que las proteixen. Belas espezies tropicals, pero, han perdiu ra capazidat de buelo y no pocas amuestran ras alas enarguiatas ó bestixials, autras de proximas, como es griellos, tienen es elitros modificatos ta fer cantas que estan parti d'a suya parada nupzial. Sobre ro buelo d'istes insectos (només belas espezies) bi son fetos bels treballos reziénz, perque resulta interesant de conexiguer y poder predezir belas conductas espezialment perxudizials que manifiestan belas espezies, como per exemplo, ra capazidat de formar grans ixames (plagas de langostos) cuan se'ls dan condizions mui concretas d'escasedat d'alimentes y densidaz poblazionals grans; ye ixa l'ora á que determinadas espezies (per suerte, no d'o nuestro pais) experimentan una medranza d'a musculatura belluguera d'as alas, que lis-en torna ro buelo, de natural maldiestro y curto, en potenzialment liergo, fendo-las abastir grans distanzias

Una autra carauteristica cheneral de toz es langostos están ro par d'as suyas garras zaguereras muto més liergas que no ras debanteras, traza espezialment apropiada ta brincar distanzias curtas ó t'empentar-se ta bolar en ras espezies que n'están capazes.

Aintre d'as espezies que se-bi troban en Aragón, asobentan las d'alas acoloridas (azules y royas). Ra color en ras alas ye una estratexia defensiba contra d'es predadors que fan á serbir ra bista (como pueden estar es muxons, per exemplo) trafulcando'ls cuan l'insecto, dezaga d'una rebolada de bels metros fa desaparixer ra taca de color an ro cazador bi teneba fixada ra bista en plegar ras aletas. Asinas, l'insecto deixa de bater ras alas deixant-se cayer discretament t'o suelo mientres que ro predador gosa á mirar de trobar-lo seguiendo ra trayeutoria que eba fent.

Retrieved from "http://an.wikipedia.org../../../c/a/e/Caelifera.html"

Categorías: Animals | Fauna d'Aragón | Caelifera

##### Views

- Articlo
- Descusión
- Current revision

##### Rechirar